पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। विकास के मामले में मुख्यमंत्री शिवराज सिंह चौहान गुजरात के मुख्यमंत्री नरेंद्र मोदी से कहीं ज्यादा तारीफ के काबिल हैं। वरिष्ठ भाजपा नेता लालकृष्ण आडवाणी का यही मानना है। यहां प्रांतीय पालक, संयोजक महाधिवेशन के समापन अवसर पर आडवाणी ने कहा गुजरात तो पहले से स्वस्थ था। मोदी ने उसे उत्कृष्ट बना दिया। लेकिन, मप्र बीमारू व पिछड़ा राज्य था।
शिवराज ने इसे स्वस्थ बनाया। चमत्कार यहां हुआ है। मैं चाहता हूं मप्र भारत में नंबर वन बनने के साथ ही दुनिया के विकसित प्रदेशों में इसकी गिनती हो। उन्होंने पार्टी कार्यकर्ताओं को सलाह दी कि अहंकार से दूर रहें, नैतिकता से समझौता न करें। प्रदेश अध्यक्ष नरेंद्र सिंह तोमर ने घोषणा की कि मुख्यमंत्री की विकास यात्रा का नाम बदलकर जन आशीर्वाद यात्रा कर दिया गया है। यह जुलाई अंत में प्रारंभ होगी।
मुख्यमंत्री अन्नपूर्णा योजना का शुभारंभ
आडवाणी ने यहां एक समारोह में मुख्यमंत्री अन्नपूर्णा योजना का शुभारंभ किया। उन्होंने 11 हितग्राहियों को राशन सामग्री के बैग वितरित किए। बैग में 20 किलो गेहूं, 5 किलो चावल और 1 किलो नमक सिर्फ 31 रुपए में उपलब्ध कराए गए। योजना के तहत गरीबों को एक रु. किलो गेहूं, दो रु. किलो चावल और एक रु. किलो नमक मिलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn